**MŰSZAKI ELLENŐRI ÁLLÁSFOGLALÁS**

**CÍMZETT:** DR. PAPP ANTAL POLGÁRMESTER

**MŰSZAKI ELLENŐR:** HONTI GYULA ME-É-16-0126

**TÁRGY:** ÁLLÁSFOGLALÁS AZ 5435 MARTFŰ, MÁJUS 1 ÚT 19. SZÁM ALATT KIALAKÍTANDÓ BÖLCSŐDE ÉPÜLET ÉPÍTÉSI MUNKÁI SORÁN FELMERÜLT TÖBBLET, PÓT ÉS ELMARADÓ MUNKÁKRÓL

**PROJEKT AZONOSÍTÓ:** TOP-1.4.1-15-JN1-2016-0001

**DÁTUM:** 2019.04.25.

Tisztelt Polgármester Úr!

Kérésének megfelelően megvizsgáltam a tárgyi kivitelezési munkáról szóló a kivitelezési munkák során felmerült műszaki szükségszerűségből adódó többlet, pót és elmaradó munkák vállalkozó által készített költségvetéseit.

***Alkalmazott dokumentumok:***

* Akadályközlő levél
* Kiviteli tervek
* Építési munkák eredeti költségvetése
* Építési pótmunkák költségvetése
* Építési munkák műszaki szükségszerűségből adódó többlet munkáinak költségvetése
* Elmaradó munkák költségvetése

***Elvégzett műszaki ellenőri tevékenységek:***

* Helyszíni ellenőrzés
* Kiviteli tervek ellenőrzése
* Építési munkák eredeti költségvetésének ellenőrzése
* Építési pótmunkák költségvetésének ellenőrzés
* Építési munkák műszaki szükségszerűségből adódó többlet munkáinak költségvetésének ellenőrzése
* Elmaradó munkák költségvetésének ellenőrzése

***Műszaki tartalmak***

*Pótmunkák műszaki tartalma:*

Az építtetői igények megváltozásából eredő pótmunkák melyeknek a műszaki tartalma a pótmunkák költségvetésében részletesen bemutatva találhatók.

*Műszaki szükségszerűségből többlet munkák műszaki tartalma:*

Szárazépítés:

A meglévő épületben a födém alsó síkján történő nagymennyiségű villamos vezetékelések miatt műszaki szűkségszerűségből adódóan gipszkarton álmenyezet készítése vált szükségessé

Épületgépészeti munkák:

A megmaradó radiátorok cseréje a radiátorok kivitelezés során történő átvizsgálása során megállapított rossz állapota miatt vált műszakilag szükségessé

*Elmaradó munkák műszaki tartalma*

Helyszíni beton:

Az építtetői igények miatt a járda betonozása elmarad

Felületképzés:

A meglévő épületben a födém alsó síkján történő villamos vezetékeléséből következő műszaki szükségszerűségből adódó álmenyezet készítése miatt a felületelőkészítés elmarad

***A többlet, pót és elmaradó munkákból adódó eltérés:***

Pótmunka bruttó főösszeg: (+)13.907.199 Ft

Műszaki szükségszerűségéből adódó többletmunka bruttó főösszeg:(+)5.612.764 Ft

Elmaradó munka: (-)2.142.066 Ft

Összesen: (+)17.377.897 Ft

Szerződéses bruttó főösszeg: 174.668.693 Ft

Eltérés: 17.377.897 Ft/ 174.668.693 Ft\*100=9,95%

Megállapítás:

A kivitelező a pótmunkákra, a műszaki szükségszerűségből adódótöbblet munkákra és az elmaradó munkákra vonatkozó munkák költségvetését elkészítette.

A munkák teljességi és műszaki szükségszerűségi szempontból indokoltak.

A költségvetések egységár képzése megegyező az eredeti költségvetéssel.

A költségvetések fő összegei számszakilag megfelelőek.

Javaslat:

A kivitelező által megküldött dokumentációk alapján, a munkák elfogadását javaslom.

Honti Gyula

műszaki ellenőr

ME-É-16-0126